62020CJ0517_INF
2023 m. kovo 16 d. Teisingumo Teismo (devintoji kolegija) sprendimas
OL (Italijos koncesijų pratęsimas)
(Byla C-517/20) (
1
)
„Prašymas priimti prejudicinį sprendimą – SESV 49 ir 56 straipsniai – Azartiniai lošimai – Lažybų įmokų rinkimo veiklos koncesijos – Jau suteiktų koncesijų pratęsimas – Duomenų perdavimo centrų, vykdančių šią veiklą neturint koncesijos ir policijos leidimo, įteisinimas – Dėl įteisinimo atsiradusių teisių galiojimo pratęsimas – Ribotas terminas“
Įsisteigimo laisvė – Laisvė teikti paslaugas – Apribojimai – Azartiniai lošimai – Jau suteiktų koncesijų pratęsimas – Dėl duomenų perdavimo centrų, vykdančių lažybų įmokų rinkimo veiklą be koncesijos ir policijos leidimo, įteisinimo atsiradusių teisių galiojimo pratęsimas – Neleistinumas – Pateisinimas –Sektoriaus veiklos vykdytojų kontrolės tęstinumas siekiant užtikrinti vartotojų apsaugą – Proporcingumas – Nacionalinio teismo atliekamas patikrinimas
(SESV 49 ir 56 straipsniai)
(žr. 42–45, 48, 49, 51–53, 56 punktus ir rezoliucinę dalį)
Rezoliucinė dalis
SESV 49 ir 56 straipsniai turi būti aiškinami taip, kad jie prieštarauja lošimų sektoriaus koncesijų ir teisių, atsirandančių įteisinus duomenų perdavimo centrus, kurie tam tikrą dieną jau vykdė lažybų įmokų rinkimo veiklą užsienio lažybų agentūrų, kurios neturi koncesijos ir policijos leidimo, naudai, galiojimo pratęsimui, jei toks pratęsimas, kuris gali būti pateisinamas visų pirma svarbiais bendrojo intereso pagrindais, pavyzdžiui, siekiant užtikrinti šio sektoriaus veiklos vykdytojų kontrolės tęstinumą, kad būtų užtikrinta vartotojų apsauga, nėra tinkamas norint užtikrinti, kad šis tikslas būtų pasiektas arba kad jis viršija tai, kas būtina jam pasiekti.
(
1
)	OL C 257, 2022 7 4.